Gandia acull aquest divendres el Campionat Màster de ciclisme de la Comunitat Valenciana
17 juliol 2023

## Gandia acull aquest divendres el Campionat Màster de ciclisme de la Comunitat Valenciana17 juliol 2023Última actualització: 17 juliol 2023

![](../gestion/img/2d2345a0f4476bc0eae6b769a105795781d46596821313c781a2bf04f5e58758.jpg)  
  

El regidor d'esports, **Jesús Naveiro**, acompanyat pel director de la carrera, **Sergio Camarena**, i el president de la Penya Ciclista Beniopa, **Pascual Orengo**, han presentat aquest matí el Campionat Màster de ciclisme de la Comunitat Valenciana, que tindrà lloc aquest pròxim divendres, 21 de juliol. L'eixida i la meta se situaran al carrer Parpalló, enfront del col·legi Los Naranjos.

"Aquest campionat alberga les categories Master de 30, 40, 50 i 60 i tindrà uns 90 km de distància, passant per les poblacions de Marxuquera, Llocnou de Sant Jeroni, Benicolet, Llutxent, Quatretonda, Genovés, Llocnou del Fenollet i acabant a Gandia", ha expressat Naveiro.

Per al regidor d'Esports "és una gran oportunitat perquè tothom puga gaudir, ja que tindrem en aquesta prova als millors 200 ciclistes de la Comunitat Valenciana, la qual cosa farà que siga una carrera atractiva".

Per la seua part, Orengo ha destacat que «el campionat s'ha de fer divendres, ja que la Guàrdia Civil limita el tràfic el cap de setmana, però el seu Cap va fer una gran tasca ubicant la prova aquest dia». A més, el president de la Penya Ciclista Beniopa ha remarcat la presència de corredors de Madrid, Múrcia i altres zones d'Espanya "que ja estan allotjats als diferents hotels de la zona i fan que estiguen al 100% d'ocupació i inclòs hi haurà algun estranger que ha aprofitat el fet d'estar ací de vacances per fer la prova".

Finalment, el director de carrera ha explicat els detalls tècnics: "El circuit, de 90 km, malgrat no tindre cap port de muntanya, serà dur, ja que tot seran repits constants que trencaran segurament la carrera a l'altura de Genovés. L'arriba és més còmoda i esperem veure a molta gent a Beniopa".

[Twittear](https://twitter.com/share)